М О Д Е Л 

УГОВОРА O ЈАВНОЈ НАБАВЦИ  
      
ПРЕДМЕТ:  ЈН 13/22 Стручни надзор над израдом елабората о геолошким истраживањима за ТБМ деоницу од ст. Панчевачки мост (искључиво) до краја прве фазе Линије 1                   

НАРУЧИЛАЦ:	
ЈКП „Београдски метро и воз“, ул. Светозара Марковића бр. 38-40, 11000 Београд, ПИБ 111091167, матични број 21424650, текући рачун: 200-3107380101759-55, назив Банке: „Поштанска штедионица“ ад, кога заступа в.д. директора Андреја Младеновић (у даљем тексту Наручилац) и

ИЗВРШИЛАЦ:
_________________________,место____________, ул.__________________ бр. ____, ПИБ  _________,  матични број  ________, текући рачун ___-__________-___ назив Банке _____________________ кога заступа __________________________________ (у даљем тексту: Извршилац), 
У даљем тексту Извршилац и Наручилац означавају уговорне стране.

УВОДНЕ ОДРЕДБЕ
Члан 1.
Уговорне стране саласно констатују:
· да је Наручилац у складу са Законом о јавним набавкама („Сл.гласник РС“ бр. 91/19),  донео Одлуку о спровођењу поступка јавне набавке бр. 577-5/22 од 31.08.2022. године, на основу које је спровео у отворени поступак јавне набавке у циљу закључења уговора;
· да је Извршилац доставио понуду бр. _____ од ______ 2022. године (у даљем тексту Понуда), која у потпуности испуњава услове из документације о набавци и јавног позива;
· да је Наручилац донело Одлуку о додели уговора бр. _____од _______2022. године којом је усвојена понуда Извршиоца заведена код Наручиоца под бр. ___од ______2022. године;

ПРЕДМЕТ УГОВОРА
Члан 2.
Извршилац се обавезује да за потребе Наручиоца изврши услугу стручног надзора над израдом елабората о геолошким истраживањима за ТБМ деоницу од ст. Панчевачки мост (искључиво) до краја прве фазе Линије 1 (у даљем тексту Елаборат), у свему према усвојеној Понуди, Обасцу структуре цене и Пројектном задатку који чине саставни део овог Уговора. 
Услугу је потребно вршити над теренским истражним радовима и лабораторијским испитивањима, која се спроводе у циљу израде Елабората.
Извршилац се обавезује да код вршења стручног надзора проверава да ли се израда Елабората врши у свему према Пројектном задатку, Пројекту детаљних инжењерскогеолошких истраживања (у даљем тексту: Пројекат), као и позитивним законским и подзаконским прописима, техничким нормативима и правилима струке. 
Сав материјал, средства, опрему, лица за извршење Услуге обезбеђује Извршилац. 

ОБАВЕЗЕ ИЗВРШИОЦА
		Члан 3.
Обавезе Извршиоца по ступању на снагу овог Уговора су да:
1. Пре почетка извршења Услуге детаљно проучи Пројектни задатак, Пројекат и Техничку спецификацију и да све нејасноће/дилеме реши са Наручиоцем писаним путем у року који неможе бити дужи од 10 (десет) дана од дана закључења овог Уговора. Услучају да Извршилац нема питања/дилеме, сматраће се да је Пројектни задатак, Пројекат и Техничку спецификацију у потпуности разумео.
2. У року од 5 (пет) дана од дана потписивања овог Уговора достави Наручиоцу Решења о именовању:
· Стручног надзора органа за геотехнику,
· Стручног надзора органа за хидрогеологију,
· Стручног надзора органа за израду подземних просторија. 
3. Континуирано врши Стручни надзор, у складу са Техничком спецификацијом, над свим теренским истражним радовима и лабораторијским испитивањима предвиђеним Пројектом, прати реализацију сходно динамичком плану, врши проверу квалитета и квантитета истражних радова, примену прописа из области геолошких истраживања, контролу примене мера: безбедности и здравља на раду, заштите од пожара и животне средине, све док трају активности на изради Елабората.
4. Фотографијама документује теренске истражне радове и тестове, које доставља Комисији Наручиоца путем електронске поште на е-mail адресу: office@bgmetro.rs
5. Благовремено извести Комисију Наручиоца о свим пропустима и недостацима које утврди у току вршења Стручног надзора. У случају појаве било каквих неправилности (пропуста) у било ком делу истраживања, испитивања, узимања узорака, хемијских анализа и др, одмах оутем електронске поште на е-mail адресу: office@bgmetro.rs обавести Комисију Наручиоца, у противном ће бити одговоран за неправилности до којих је дошло у току обављања Стручног надзора. 
6. Обавештава Комисију Наручиоца о активностима предузетим у извршењу Стричног надзора кроз Извештај који се доставља путем електронске поште на е-mail адресу: office@bgmetro.rs
7. Врши контролу, потписује и печатом оверава месечне Извештаје и доказнице Извођача (Избвођач је: привредни субјект са којим је Наручилац закључио Уговор о изради Елабората).
8. Доставља Комисији Наручиоца месечну ситуацију за наплату, која у прилогу садржи Извештај о месечном ангажовању Стручног надзора приказаном у форми Обрасца структуре цена. 
9. У случају кашњења или немогућности извршења неких активности Стручног надзора, достави писаним путем образложене разлоге за кашњење и приложи доказе, у року од 7 (седам) дана од наступања горе наведених околности.
10. Сачини завршни Извештај о Стручном надзору у складу са чланом 27. Закона о рударству и геолошким истраживањима (Сл. Гласник Р.Србије 101/15, 95/18 – др.закон и 40/2021)
11. Обезбеди заштитна средства и опрему за лица ангажована на извршењу овог Уговора, односно обезбеди превентивне мере за безбедан рад у складу са Законом. 
12. Осигура запослене и друга ангажована лица од повреда на раду и последица несрећног случаја. 

ОБАВЕЗЕ НАРУЧИОЦА
Члан 4.
Наручилац се обавезује да у року од 5 (пет) дана од ступања овог Уговора на снагу именује Комисију у чијем саставу ће бити представници Наручиоца, а која ће:

· Пружати Извршиоцу сву неопходну помоћ и пратити реализацију овог Уговора;
· Проверавати месечне Извештаје о извршеној услузи Стручног надзора и испостављене месечне ситуације, исте потписивати уколико су сагласни са врстом и количином извршене услуге;
· Потписати Записник о извршеној услузи чиме се верификује да је услуга Стручног надзора у целости извршена.
Наручилац се обавезује да у року од 2 (два) дана од дана именовања Комисије, обавести Извршиоца о саставу исте.
Наручилац се обавезује да за пружену услугу плати Извршиоцу износ који је наведен у члану 5. овог Уговора, на начин и под условима дефинисаним овим Уговором.


ВРЕДНОСТ УГОВОРА
Члан 5.
Укупна цена за извршење Услуге из чл. 2 овог уговора износи  ______________________  динара без пореза на додату вредност.
Укупна цена за извршење Услуге из чл. 2 овог уговора износи  ______________________ динара са порезом на додату вредност.
Уговорена цена представља вредност извршеног посла за услове и обим послова одређен документацијом о набавци, Пројектним задатком и истом су обухваћени сви трошкови у извршењу Услуге.
Уговорена цена је фиксна и не може се мењати за све време извршења Услуге.
[bookmark: _Hlk54589216]

НАЧИН ПЛАЋАЊА
Члан 6.
[bookmark: _Hlk54589799]Плаћање уговорене цене Наручилац врши сукцесивно по степену извршења Уговорених позиција, односно по степену извршења обавеза Стручног надзора, на основу: испостављених привремених месечних ситуација, које Комисија Наручиоца проверава и саглашава се са истим, тако што Наручилац плаћа износ из оверене привремене месечне ситуације са којом се сагласи Комисија Наручиоца и испостављене окончане ситуације, урађене на основу усаглашеног коначног обрачуна.
Извршилац се обавезује да уз месечне привремене ситуације, досатви месечни Извештај о извршеној услузи Стручног надзора, са детаљним прегледом изведених истражних радова, врстом и обимом свих изведених радова (теренских, лабораторијских, кабинетских и др.) у форми Обрасца структуре цена, који је основ за испостављање месечних привремених ситуација и окончане ситуације уз коју доставља коначни извештај о извршеној услузи. 
Плаћање привремене ситуације Наручилац врши у року од 45 (четрдесетпет) дана од пријема исправне е-фактуре, на основу Записника о пријему услуга, сачињеног у складу са достављеним месечним извештајем о пруженим услугама Извршиоца. 
Плаћање окончане ситуације, Наручилац врши у року од од 45 (четрдесетпет) дана од пријема исправне е-фактуре, на основу Записник о извршеној услузи, сачињеног у складу са достављеним коначним извештајем о пруженим услугама Извршиоца. 
Испостављена е-фактура мора бити издата у складу са Законом о електронском фактурисању.
У испостављеној исправи за плаћање, Извршилац је дужан да се позове на број и датум овог уговора, и да специфира врсту услуге и количине. 
Исправе за плаћање које не садрже број, датум и предмет овог Уговора ће се сматрати неисправним.
РОК И НАЧИН ИЗВРШЕЊА УСЛУГЕ
Члан 7.
Извршилац  се обавезује да стручни надзор врши у складу са Законом о рударству и геолошким истраживањима  („Сл. гласник РС“ 101/15, 95/18 – др. закон и 40/2021).
Извршилац се обавезује да уговорену Услугу врши континуирано током теренских истраживања, лабораторијских испитивања, у складу са Техничком спецификацијом, а у циљу израде Елабората у периоду од 90 (деведесет) дана од дана ступања овог Уговора на снагу.  
Уколико активности на изради Елабората трају дуже од рока наведеног у претходном ставу, или постоји застој у извршењу услуге над којом се врши стручни надзор, биће продужен и рок за извршење услуге која је предмет овог Уговора, што ће бити дефинисано Анексом овог Уговора.  
Извршилац се обавезује да прати активности Извођача и благовремено врши стручни надзор над свим активностима на извршењу услуге: истражним радовима, узимању, чувању и складиштењу  узорака тла и стена и свим другим активностима предвиђеним Пројектним задатком и Пројектом.
Извршилац  се обавезује да прериодично а најмање једном месечно, путем електонске поште на e-mail адресу: office@bgmetro.rs, подноси Наручиоцу Извештај о извршењу обавеза/активности у претходном периоду.
Даном извршења услуге се сматра дан када се Комисија Наручиоца сагласи са оконачном ситуацијом и потише Записник о извршеној услузи стручног надзора.

ПОВЕРЉИВОСТ ИНФОРМАЦИЈА
Члан 8.
Извршилац и лица ангажована од стране Извршиоца на извршавању активности које су предмет овог Уговора, дужни су да чувају поверљивост свих података и информација садржаних у документацији, извештајима, техничким подацима и обавештењима, до којих дођу у вези са реализацијом овог Уговора и да их користе искључиво за обављање те Услугe. 
Информације, подаци и документација које је Наручилац доставио Извршиоцу у извршавању предмета овог Уговора, Извршилац не може стављати на располагање трећим лицима, без претходне писане сагласности Наручиоца и дужан је да их врати Наручиоцу у року од месец дана од дана извршења услуге.


УГОВОРНА КАЗНА
Члан 9.
Уколико Извршилац својом кривицом не изврши уговорену Услугу у уговореном року, обавезан је да плати Наручиоцу, на име уговорне казне износ од  5‰ (пет промила) укупне цене из члана 5. овог Уговора без ПДВ, за сваки започети дан закашњења, а највише 10% од укупне цене уговорених услуга из члана 5. овог Уговора без ПДВ.
Наручилац ће уговорну казну почети обрачунавати почев од првог дана након истека рока за извршење Услуге. 
Извршилац се обавезује да плати уговорну казну и без добијеног обавештења од Наручиоца о задржавању права на уговорну казну, у року од 3 (три) дана од дана достављања Извршиоцу обрачуна за уговорну казну. 
Уколико Извршилац не плати уговорену казну у уговореном року, Наручилац има право да износ уговорне казне наплати активирањем достављеног средства обезбеђења за добро извршење посла.
Право Наручиоца на наплату уговорене казне не утиче на право Наручиоца на наплату штете. Уколико износ наплаћен по основу уговорне казне не покрива штету која је Наручиоцу причињена, Наручилац има право на накнаду потпуне штете и Извршилац се обавезује да исту надокнади.


СРЕДСТВА ФИНАНСИЈСКОГ ОБЕЗБЕЂЕЊА
Члан 10.
Извршилац се обавезује да у року 5 (пет) дана од дана закључења овог Уговора,  као услов за ступање Уговора на снагу, достави Наручиоцу средства финансијског обезбеђења за добро извршење посла: 
Бланко сопствену меницу за добро извршење посла која је неопозива, без права протеста и наплатива на први позив, потписана од стране овлашћеног лица и оверена службеним печатом.
Менично писмо – овлашћење којим Извршилац овлашћује Наручиоца да може попунити и наплатити меницу на износ од 10% вредности Уговора (без ПДВ-а) у случају да Извршилац не изврши обавезе преузете уговором у року и на начин предвиђен уговором, са роком важења минимално 30 (тридесет) дана дужим од рока извршења услуге;
Фотокопију важећег Картона депонованих потписа овлашћених лица за располагање новчаним средствима Продавца код пословне банке, оверен од стране банке на дан издавања менице и меничног овлашћења. 
Достављена меница мора бити регистрована у Регистру меница и овлашћења који се води код Народне банке Србије. 
Наручилац стиче право да поднесе на наплату меницу за добро извршење посла у свим случајевима када Извршилац не извршава своје обавезе у роковима и на начин предвиђен овим Уговором. 
Средство финансијског обезбеђења мора  бити достављено на адресу ЈКП „Београдски метро и воз“,  ул. Светозара Марковића бр. 38-40, 11000 Београд.

ПОЛИСА ОСИГУРАЊА
Члан 11.
Извршилац се обавезује да у року од 5 (пет) дана од дана закључења овог Уговора, као услов за ступање овог Уговора на снагу, достави Наручиоцу годишњу полису осигурања од одговорности за штету коју може причинити другој уговорној страни или трећем лицу, услед пропуста – грешке настале приликом извршења Услуге, код осигуравајућег друштва које је регистровано за предметну врсту осигурања.
Годишња полиса мора бити важећа у тренутку достављања исте. Уколико у току периода извршења услуге истекне годишња полиса, Извршилац је дужан да достави нову полису, Извршилац је дужан да уколико дође до продужетка рока извршења услуге, а полиса не покрива рок извршења услуге, продужи полису. 
ВИША СИЛА
Члан 12.
Дејством више силе се сматра случај који ослобађа од одговорности за извршавање свих или неких уговорених обавеза и на накнаду штете због делимичног или потпуно неизвршења уговорених обавеза, за ону Уговорну страну код које је наступио случај више силе, или обе Уговорне стране када је код обе Уговорне стране наступио случај више силе, а извршење обавеза је онемогућено због дејства више силе, када се извршење обавеза одлаже за време трајања више силе. 
Уговорна страна којој је извршавање уговорних обавеза онемогућено услед дејства више силе је у обавези да одмах, без одлагања, а најкасније у року од 48 (четрдесетосам) часова, од часа наступања случаја више силе, писаним путем обавести другу Уговорну страну о настанку више силе и њеном процењеном или очекиваном трајању, уз достављање доказа о постојању више силе.
За време трајања више силе свака Уговорна страна сноси своје трошкове и ни један трошак, или губитак једне и/или обе Уговорне стране, који је настао за време трајања више силе, или у вези дејства више силе, се не сматра штетом коју је обавезна да надокнади друга Уговорна страна, ни за време трајања више силе, ни по њеном престанку.
Уколико деловање више силе траје дуже од 30 (тридесет) календарских дана, Уговорне стране ће се договорити о даљем поступању у извршавању одредаба овог Уговора – одлагању испуњења и о томе ће закључити Анекс овог Уговора, или ће се договорити о раскиду овог Уговора, с тим да у случају раскида Уговора по овом основу – ниједна од Уговорних страна не стиче право на накнаду било какве штете.

ИЗМЕНЕ УГОВОРА
Члан 13.
Наручилац може током трајања овог Уговора у складу са одредбама чл. 156.-161. Закона о јавним набавкама („Сл.гласник РС“, број 91/19) да измени уговор без спровођења поступка јавне набавке. 
У случају измене уговора из чл. 157. и 158. Закон о јавним набавкама („Сл.гласник РС“, број 91/19), наручилац је дужан да обавештење о измени уговора пошаље на објављивање на Порталу јавних набавки у року од десет дана од дана измене уговора.
Било која измена и/или допуна услова Уговора укључујући и евентуалне измене Обима услуге и продужетак Рока за завршетак могу се једино извршити на основу писаног споразума уговорних страна у складу са важећим прописима, у форми Анекса Уговора.
Све евентуалне измене и допуне овог Уговора пуноважне су уколико су учињене у писаној форми, путем Анекса овог Уговора и неће утицати на пружање услуге до закључења Анекса овог уговора.
ПОВЕЋАЊЕ ОБИМА НАБАВКЕ
Члан 14. 
У складу са одредбом члана 160. Закона о јавним набавкама („Сл.гласник РС“, број 91/19) Уговор о јавној набавци може да се измени на начин да се повећа обим набавке, ако су испуњени сви следећи услови: 
1) вредност измене мора да буде мања од 10% првобитне вредности уговора о јавној набавци предметних услуга и 
2) вредност измене мора да буде мања од 15.000.000 динара у случају уговора о јавној набавци предметних услуга. 
Ограничење из става 1. овог члана односи се на укупну вредност свих измена, ако се уговор мења више пута.
Изменом уговора не може да се мења целокупна природа уговора, односно предмета јавне набавке.
Извршилац је дужан да без одлагања писаним путем обавести Наручиоца о било којој промени у вези са битним елементима овог Уговора, која наступи након закључења овог Уговора, односно током важења овог Уговора и да о истој достави одговарајуће доказе. 
РАСКИД УГОВОРА
Члан 15.
Уговорне стране могу споразумно раскинути овај Уговор.
Наручилац може једнострано да раскине овај Уговор ако Извршилац пренесе или уступи овај Уговор трећој страни без писане сагласности Наручиоца или ангажује као подизвођача лице које није навео у понуди, или ако Извршилац:
· одустане од извршења овог Уговора;
· надлежни орган забрани Извршиоцу даље обављање послова који су предмет овог Уговора;
· не извршава своје уговорне обавезе на начин и у роковима предвиђеним овим Уговором, ни након писане опомене Наручиоца; 
· у предвиђеним роковима не достави средства финансијског обезбеђења за добро извршење посла из чл. 10. овог Уговора,
· не достави полису осигурања од одговорности за штету или продужетак полисе из чл. 11. овог Уговора.

РЕШАВАЊЕ СПОРОВА
Члан 16. 
Уговорне стране су сагласне да ће сваки спор који настане у вези са овим Уговором, настојати да реше мирним путем, у духу добре пословне сарадње.
У случају да настали спор не може да се реши мирним путем, за спорове из овог уговора биће надлежан  Привредни суд у Београду.

ЗАКЉУЧИВАЊЕ И СТУПАЊЕ НА СНАГУ УГОВОРА
Члан 17.
Овај Уговор сматра се закљученим када га потпишу овлашћени представници Уговорних страна, а производи правно дејство достављањем средстава финансијског обезбеђења за добро извршење посла и полисе осигурања.  
Уговорне стране су сагласне да ће се сматрати да овај Уговор није ступио на снагу, уколико Извршилац не достави средство финансијског обезбеђења за добро извршење посла и полисе осигурања у уговореном року, када Наручилац има право да наплати средство финансијског обезбеђења за озбиљност понуде.
Овај Уговор се закључује дo испуњeњa свих угoвoрних oбaвeзa.

ЗАВРШНЕ ОДРЕДБЕ
Члан 18.
Неважење било које одредбе овог уговора неће имати утицаја на важење осталих одредби Уговора, уколико битно не утиче на реализацију овог Уговора.
Члан 19.
На односе Уговорних страна, који нису уређени овим Уговором, примењују се одговарајуће одредбе Закона о облигационим односима и других закона, подзаконских аката, стандарда и техничких норматива Републике Србије, примењивих с обзиром на предмет овог Уговора.
Члан 20.
Овај Уговор је потписан у 6 (шест) истоветних примерака, од којих 3 (три) примерка за Извршиоца и 3 (три) примерка за Наручиоца.
Уговорне стране сагласно изјављују да су овај Уговор прочитале, разумеле и да уговорне одредбе у свему представљају израз њихове стварне воље.



              ЗА НАРУЧИОЦА:                                                      ЗА ИЗВРШИОЦА: 
                ВД ДИРЕКТОРА                                                   
  ЈКП „БЕОГРАДСКИ МЕТРО И ВОЗ“                               

  ____________________________                                 ________________________
           Андреја Младеновић                                     

